**Príloha č. 1**

**Názov zákazky:**

KOMPLEXNÁ REKONŠTRUKCIA 2.NP A REINŠTALÁCIA STÁLEJ EXPOZÍCIE GMM

**Opis Predmetu zákazky:**

Objekt sa nachádza v území pamiatkovej zóny mesta Rimavská Sobota a pozostáva zo samostatnej historickej budovy NKP a z novostavby administratívnej časti. Objekty nie sú prepojené v účelových častiach, jedine v rovine povaly v súčasnosti bez využitia. Nachádzajú sa na dvoch samostatných parcelách. Predmetom riešenia je hlavne 2NP v historickej budove ktorá slúži hlavne pre účel stálej expozície pre návštevníkov verejnosti.

**Rekonštrukcia 2. NP bude prebiehať za plnej prevádzky zariadenia na** [**1.NP**](http://1.NP) **historickej budovy.**

Projekt rieši komplexnú obnovu interiérových priestorov so stálou expozíciou s pričlenenými hygienickými priestormi vrátane chodieb. Pôjde o komplexnú rekonštrukciu vrátane všetkých inštalačných rozvodov v rámci podlažia. V rámci rekonštrukcie budú odstránené všetky podlahové krytiny z PVC, dlažby a koberca vrátane pôvodného poteru po nosnú konštrukciu s žel. bet. s hr. 50 mm. Vytvára sa nová niveleta pre jednotlivé miestnosti s pomocou nového poteru kombinovane z betónu a z anhydritu.

Zrealizuje sa nový spôsob vetrania a vykurovania namiesto teplovodného systému v radiátoroch, sa bude vykurovať a chladiť s klimatickými jednotkami ktoré bude dopĺňať umelé vetranie so vzduchotechnikou a rekuperáciou. Zdrojom tepla bude tepelné čerpadlo umiestnené na nádvorí pred budovou. Na povale bude vytvorená strojovňa pre umiestnenie VZT zariadenie. TČ na nádvorí bude napojený na el. sieť s novou areálovou prípojkou priamo k zariadeniu z exist. rozvádzača.

Všetky vnútorné inštalačné rozvody vodovodné, kanalizačné, elektroinštalačné budú vynovené na 2NP s napojením na existujúci systém. Slaboprúdové inštalácie budú doplnené a zvelaďované, vrátane EZS, EPS a CCTV.

Predmetom stavebných prác je aj rekonštrukcia vodovodnej prípojky.

**Dielo je podrobne vymedzené a opísané v dokumentácii na stavebné povolenie s náležitosťami dokumentácie na realizáciu stavby (DSP a DRS) s názvom „KOMPLEXNÁ REKONŠTRUKCIA 2.NP A REINŠTALÁCIA STÁLEJ EXPOZÍCIE GMM“, vyhotovenou spoločnosťou Ing. Arch. Krisztián SZABÓ, autorizovaný architekt, ktorá tvorí prílohu súťažných podkladov.**